Uforsigtig brug af ukrudtsbrænder skyld i mindre brand i Nørresundby.

Et skur på Lindholmsvej i Nørresundby blev ved 17.30-tiden antændt i forbindelse med brug af en ukrudtsbrænder. Vagtchef ved Nordjyllands Politi, Jesper Sørensen, har ikke umiddelbart overblik over, hvor meget skuret har taget skade. Men han oplyser, at der vil blive rejst sigtelse efter beredskabslovgivningen mod vedkommende, der betjente ukrudtsbrænderen.